《次韵叶左丞见寄 其二》
宋代·沈与求

岩栖分麾去，鼎食羞嗟来。忧乐有大者，得丧良小哉。

霣心惊地有，揽涕祈天回。愿言国步肃，追理边隙开。

洁身未足道，王孙真可哀。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。